Paulo Evaristo Arns

**Paulo Evaristo Arns** (født 14. september 1921 i Forquilhinha i Brasil, død 14. desember 2016 i São Paulo) var en av Den katolske Kirkes kardinaler, og erkebiskop av São Paulo.

## Liv og virke
### Bakgrunn
Paulo Evaristo Arns var et av tretten barn til et tysk ektepar, Gabriel Arns (1890–1965) og Helene Steiner (1894–1974), innvandret til Brasil fra området rundt Mosel i det vestlige Tyskland. Tre av hans søstre ble nonner, en av hans brødre fransiskanerprest, likesom ham selv. Hans søster Zilda Arns var president for Pastoral da Criança, den brasilianske katolske kirkes barnepastorale. Hun omkom under jordskjelvet i Haiti 2010. Han er onkel til kardinalerkebiskopen Leonardo Ulrich Steiner av Manaus.

Paulo Evaristo Arns studerte filosofi i 1941 til 1943 i Curitiba, og teologi fra 1944 til 1947 i Petrópolis. Etter dette grunnstudiet fulgte ytterligere studier i litteratur, latin, gresk og antikkens historie ved universitetet Sorbonne i Paris.

### Prest
Arns ble fransiskaner i 1943, og ble presteviet den 30. november 1945 av biskop José Pereira Alves av Niteroi.

### Hjelpebiskop av São Paulo
Pave Paul VI utnevnte den 3. mai 1966 ham til hjelpebiskop i São Paulo. Han ble bispeviet den 3. juni 1966 av kardinal Agnelo Rossi, erkebiskop av São Paulo. Medkonsekrerende var biskop Anselmo Pietrulla O.F.M. av Tubarão, og biskop Honorato Piazera S.C.I. i  Forquilhinha i Tubarão i Santa Catarina.

### Erkebiskop av São Paulo
Den 22. juli 1970 ble han utnevnt til erkebiskop av samme storby.

### Kardinal
I 1973 ble han kreert til kardinal av pave Paul VI. I en alder av nesten 77 år trådte han tilbake i 1998.

I tiden med militærstyre i Brasil var Arns et av de mest velinformerte mennesker i landet. Han visste meget om hvem som ble torturert og myrdet, han gjemte forfulgte og talte modig mot de militære, noe som førte til taleforbud. På 1980-tallet ledet han prosjektet *Brasil: Nunca Mais* («Aldri mer») om militærdiktaturets forbrytelser og samlet i hemmelighet dokumenter om de militæres forbrytelser.

I 1992 ble Arns utsatt for en ulykke i Den dominikanske republikk under aldri oppklarte omstendigheter. Selv mente han alltid at ulykken var et attentatforsøk.

Den stridbare kardinal Arns gikk heller ikke av veien for konflikter med Roma. For eksempel krevde han tidlig at spørsmålet om pliktsølibat for katolske prester måtte vurderes på nytt med henblikk på den voksende prestemangelen.

På 1990-tallet kjempet Arns for gatebarn, som ble drept i stort omfang av kriminelle. Han har også vært aktiv i internasjonale fredsorganisasjoner.

I 1994 ble han tildelt Niwano-prisen for sitt arbeid for menneskerettigheter.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal *Paulo Evaristo Arns*, O.F.M. (1921-2016) *1966

## Verker i utvalg
;Forfatter
**A quem iremos, Senhor?* 
**A humanidade caminha para a fraternidade*
**Paul VI: voce é contra ou a favor?* 
**Cartas de Santo Inácio: Introdução, Tradução e Notas* 
**Cartas de São Clemente Romano: Introdução, Tradução e Notas* 
**A guerra acabará se você quiser* 
**Comunidade: união e ação* 
**Da Esperança a Utopia* (selvbiografi)

;Som oversetter
*Kardinal Leo-Jozef Suenens: *A Corresponsabilidade na Igreja de hoje* 
*Kardinal Jean Daniélou: ''Nova História da Igreia"

## Referanser


## Eksterne lenker
* 
* 
*  Biografi – katolsk.no